Tollel päeval, kui tulime ilma
Me silmi lõi valguseviirg
Nüüd lootuskiir püsib alati siin
Silmapiir nii näib soe perspektiiv
Mis veider paik elutee on
Teada saad, ehkki vastust ei tea
Päike päevateed käib
Laotus lõpmatu näib
Kuid väike-suur siin on võrdselt hea
See on suur eluring
Tea, siin igal pool
Eal ei lootus kao
Usk, arm ja hool!
Paik siin kõigi jaoks
Käimas maailm ringi
Tolles rattas
Mis suur eluring
See on suur eluring
Tea, siin igal pool
Eal ei lootus kao
Usk, arm ja hool!
Paik siin kõigi jaoks
Käimas maailm ringi
Tolles rattas
Mis suur eluring
LÕVIKUNINGAS
Elu pole aus,
ega, mu pisike sõber.
Samas, kui mõned pidusööki naudivad,
veedavad teised kogu elu pimedas, jäänuseid anudes.
Mulle paistab,
et meie sinuga oleme täpselt ühtemoodi.
Me mõlemad tahame väljapääsu leida.
Kuningas läheneb!
See pole õppus.
Tema Majesteet tahab kohtuda.
Tema sisenedes sa tõused ja laskud ühele põlvele.
Zasu,
ma jäin sinu pärast oma lõunast ilma.
Sa annad Mufasa ees aru, et hommikul tseremooniale ei tulnud.
Ma ei anna kellegi ees aru.
Scar? Scar.
Ei. Ära vaata mind nii.
On sul kõht tühi, Zasu?
Ehk võiksime koos einestada!
Sa ei tohi mind ära süüa!
Kuninga õukondlasi ei tohi süüa!
Ei, palun! Lõpeta!
Scar!
Vaadake, kes tuli lihtrahvaga seltsima.
Me ei näinud Sarabiga sind Simba esitlusel.
Kas see oli täna?
Läks vist meelest.
Muidugi ei tahtnud ma Tema Majesteeti ega Sarabit solvata.
Nagu sa tead, austan ma kuningannat väga.
Kuninga vennana oleksid pidanud reas esimene olema.
Ma olingi reas esimene.
Või oled selle juba ära unustanud?
Kuni kalli printsi saabumiseni.
Ära pööra mulle selga, Scar.
Ei, Mufasa, ehk ei tohiks sina mulle selga pöörata.
Kas see on väljakutse?
Ma ei unistakski sulle taas väljakutse esitamisest.
Tark otsus.
Sinust pole Tema Kuninglikkusele mingit vastast.
Mis ajudesse puutub, siis mina sain lõviosa.
Aga kui toorest jõust rääkida, siis kardan, et mu vanem vend
jääb alati valitsema.
Mitte alati, Scar.
Ühel päeval hakkab mu poeg valitsema.
Simbast saab sinu kuningas.
Siis elagu kuningas.
-Mida ma küll temaga teen? -Olge nüüd.
Me mõlemad teame, et ta oleks tulnud Kuningriigist ammu välja saata.
Ta on minu vend, Zasu. See on tema kodu.
Nii kaua, kui mina kuningas olen, ei muutu see iial.
Noh, igas peres leidub üks, isand.
Mul oli nõbu, kes pidas end rähniks.
Ta tagus oma pead vastu puid, ja meie nokad pole selleks loodud.
Tal oli pidevalt peapõrutus. Oi, olete kadunud.
Isand, tulen kaasa!
Simba.
Isa, oled sa ärkvel?
Isa, ärka üles!
Isa!
Su poeg on üleval.
Enne koitu on ta sinu poeg.
Tule, isa, läksime!
Sa ütlesid, et võin täna sinuga patrullima tulla. Ja täna on alanud.
Sa lubasid! Oled üleval?
Teeme ära!
-Teeme ära. -Mis esiteks?
Anname jahiks käske? Peletame kurje sissetungijaid?
Isa! Sa lähed valele poole!
Isa?
Ma ei tohi siia üles tulla.
Vaata, Simba.
Kõik, mida valgus puudutab, on meie kuningriik.
Sa valitsed kõige selle üle?
Jah.
Aga kuninga aeg valitsejana
tõuseb ja loojub nagu päikegi.
Ühel päeval, Simba,
loojub päike minu aja peale siin,
ja tõuseb sinu kui uue kuningaga.
Kõik see saab mulle kuuluma?
See ei kuulu kellelegi, aga sina pead seda kaitsma.
Suur vastutus.
Kõik, mida valgus puudutab?
Need puud? Ja see joogikoht?
Ja see mägi?
Ja neist varjudest edasi?
Sa ei tohi sinna minna, Simba.
Ma mõtlesin, et kuningas tohib kõike teha.
Ükskõik kus.
Samas, kui teised otsivad, et mida nad võtta saaks,
siis tõeline kuningas otsib, et mida ta anda saaks.
Kõik, mida sa näed, eksisteerib koos hapras tasakaalus.
Kuningana pead sa seda tasakaalu mõistma,
ja austama kõiki olevusi,
roomavast sipelgast kuni hüppava antiloobini välja.
Aga isa, kas me ei söö mitte antiloope?
Jah, Simba. Aga las ma selgitan sulle.
Kui me sureme, saab meie kehadest rohi.
Ja antiloobid söövad rohtu.
Ja nii oleme me kõik suure eluringiga seotud.
-Isand! -Hommikust, Zasu.
On sul hommikune raport valmis?
Jah, isand.
Kümme flamingot võtavad seisukoha.
Kaks kaelkirjakut tabati kaelustamast.
Sumin mesilastelt
-on, et leopardid on pigis. -Oled valmis lõbutsema?
Linnud säutsusid kell neli hommikul.
Mina vastu: "Linnud, me saame aru."
Hoia maadligi.
Ma saan hakkama.
Jälgi tuult, varje...
ja oota hüppamiseks täiuslikku hetke.
Gepardid varastasid paavianide õhtusöögi, ja paavianid on nüüd tigedad kui ahvid.
Gepardid on ju vargad.
Seda ütlen mina. Kas saate... Ma kordan.
Gepardid on...
No mida! Need on ju uudised!
Väga hästi tehtud!
Isand!
Isand! Hüäänid tungisid Kuningriiki. Nad peavad jahti!
-Kus Sarabi on? -Ta juhib rünnakut.
Zasu, vii Simba koju.
Isa, las ma tulen ka! Ma saan aidata.
Ei, poeg. Jää teiste kutsikate juurde.
Ma pole kutsikas.
Tule nüüd.
Lähme koju.
Olemegi kohal.
Mine nüüd ja mängi koos teiste kutsikatega.
Tore.
Kui tahad midagi tappa,
siis peaksid allatuult hoidma.
Ma oskan jahti pidada, onu Scar.
Noh, loodame, et meid ei tule iial põrnikas ründama.
Mine tagasi oma koopasse, Simba. Ma pole mingi lapsehoidja.
Lapsehoidja? Minust saab Kuningakalju kuningas.
Mu isa näitas mulle kogu kuningriiki.
Ütles, et ma hakkan seda kõike valitsema.
Ongi nii või?
Mõtle nüüd.
Kui ma kuningaks saan, siis pean sulle käske andma.
Ütlema sulle, mida teha.
Kas pole vast imelik?
Sul pole aimugi.
Nii et su isa näitas sulle kogu kuningriiki?
Kas ta näitas sulle ka varjumaad põhjapiiri taga?
Ei. Ta ütles, et ma ei tohi sinna minna. Iialgi.
Ja tal on täitsa õigus.
Elevantide surnuaed pole noorele printsile sobilik paik.
Elevantide surnuaed?
Oh heldust. Jälle kukkusin lobisema.
Kuigi sa oleks varem või hiljem teada saanud,
kuna sa juba kuningas oled.
Sa oled seal käinud?
Me kõik oleme seal käinud. Ja see pole kutsika jaoks sobiv paik.
Kõik need mädanevad kondid
ja immitseva mudaga põlevad lombid.
Mädanevad kondid? Immitsev muda?
Luba mulle, et hoiad sealt eemale, Simba.
Hakka nüüd astuma.
Ja ära unusta...
et see on meie väike saladus,
Teie Majesteet.
Nala! Tule. Me peame minema.
-Kuhu? -Joogikoha juurde.
Simba, teda vannitatakse praegu.
Ja sul on ka selleks aeg.
Aga ema...
Ma saan ise ka.
Püsi paigal.
Sa ajad mu laka sassi!
Noh. Kõrvade tagant.
Ole nüüd, ema.
Näed? Täitsa puhas. Kas võime nüüd minna?
Pole mingeid hüääne. Sa ajasid nad just minema.
Ainult joogikohani, ja mitte sammugi kaugemale.
Ja hoia allatuult.
Ja veel üks väike asi.
Zasu tuleb teiega kaasa.
Zasu?
Zasu tuleb kaasa...
muidu ei lähe teie ka.
Tulge nüüd. Ärge maha jääge. Liigume kõik koos.
Semusüsteem.
Kuhu me päriselt läheme?
Kuidas sa ära arvasid?
Sa ju vihkad vett.
Ma kuulsin ühest paigast, Nala. Kõige imelisem ja hämmastavam...
Ütle lihtsalt, kuhu.
Elevantide surnuaed.
Kui kaugel see on?
Mitte eriti kaugel. Kõigest varjumaani.
Aga ära muretse, kõik on seal käinud.
Me pole iial nii kaugel käinud.
-Mis siis, kui eksime ära? -Rahu, Nala.
Ma vaatasin täna hommikul isaga kogu kuningriigi üle.
Pole midagi, mille pärast muretseda.
Noh, üks asi on.
Me oleme ohus. Miski läheneb.
Oot, unustage ära. See on mu enda vari.
Kuidas me dodost vabaneme?
Usalda mind, ma saan hakkama.
Järgne mulle, et vabaks saada.
Kas pole kena,
näha tulevast kuningat koos tema tulevase kuningannaga.
Südame võtab kohe soojaks.
Mis mõttes "tulevase kuningannaga"?
Noh, ühel päeval te kihlute.
Heidate paari. Hakkate pesa punuma.
Simba, sa räägid lindude keelt?
Abiellute!
Ühel päeval te abiellute.
Üksteisega.
-Seda ei juhtu iial, Zasu. -Ei iialgi.
Nala ja mina oleme sõbrad.
Ja pealegi kardab ta ninasarvikuid!
-Ja tema pole iial impalat söönud. -Ma korra proovisin.
Me ei abiellu kunagi, Zasu.
Monarh, kes eirab traditsioone?
Sellise suhtumisega saab sinust üsna haletsusväärne kuningas.
Ma ei lase kellelgi endale öelda, kuhu minna, mida teha,
ega seda, kellega peaksin abielluma.
Minutaolist kuningat teist ei ole.
Simba, sa ei saa oma saatuse eest põgeneda.
Vaata ainult.
Must võimas kuningas kord saab,
kõik loomad hoidke eest!
Oi, sa oled alles lakata - vaid lakast tunned meest
Ent ega ma ei varjagi, pea näed mus peremeest
Sest harjan turjakarvasid ning proovimöirgeid teen!
Sa oled kas tobe või näid suurusehull
Oo, ükspäev näed, olen kunn
Sul on veel pikk tee ees, noorhärra.
Kui sa arvad...
Keegi ei keela
Kui ma seda ütlesin...
Keegi ei määra
Pidasin silmas, et...
Keegi ei piina
Keegi ei piira
Pea nüüd kinni!
Keelud-käsud, need ei loe
No see küll ei sobi.
Kord teen kõike omal moel!
Ma loodan peagi laheneb me noka-mokalaat!
Nõuanded jäta vahele, saab tast suur aristokraat
Monarhial kui nii näib suund, ei mina kaasa tee!
Ma rändan ära Aafrikast
Ning leian teise tee!
See laps on suisa võimu järgi hull!
Simba!
Oo, ükspäev näed, olen kunn
Simba!
Ma ei näe sind, Simba.
Sa pead alati mu vaateväljas olema.
Ma kaotasin ta!
Ma tean, mida sa kavatsed!
Kuhu sa lähed, Simba?
Ole nüüd!
Sa ei suuda minu eest peituda, Simba.
Ma olen vandunud sind kaitsta.
Kuula nüüd mind otsekohe!
Vabandust, et teil näo ees lehvitan, aga kas olete näinud...?
Ta on väike lõvi.
Ta on pisike, aga armas.
Vasakule vaata
Paremale vaata
Kõikjale, kus vaatad
Minu sära jaatad!
Veel mitte.
Las laulab igaüks, kel silm ja suu
Nüüd hingest nii, et kajab ilmaruum
Ma näen teid seal all!
Suur Simba õitseaeg on tulekul
Oo, ükspäev näed, olen kunn
Simba!
Oo, ükspäev näed, ta on kunn
Oo, ükspäev näed
Ükspäev näed
Olen kunn
Ma kaotasin ta silmist!
Mufasa koorib mul suled seljast!
See pole üldse hea!
Simba, ta on tõesti kadunud.
Ma tean, mida sa mõtled.
"Tulevane kuningas on geenius."
Sa ei mõtle seda tõsiselt.
Sa poleks iial oma kuningannata ära pääsenud.
Kas sa mitte ei unusta midagi?
Pole mingit kuningannat.
See on nüüd küll kindel.
Ma abielluksin pigem tuhnikuga.
Edu sulle sellise leidmisega, kes nõusse jääks.
Edu sulle siit ilma sinikata pääsemisega.
No ürita aga.
Pikali panin!
Sa oled mulle vabanduse võlgu.
Ei iial!
Pikali panin. Uuesti.
Nala, lõpeta!
Mis see on?
Sa ei tõmba mind haneks, Simba.
Ma tean, et seal pole midagi...
See ongi vist see paik.
Tule!
Simba, me oleme Kuningriigist kaugel.
Me leidsimegi selle, Nala. Kas tead, mida see tähendab?
See tähendab seda, et me võime koju minna.
See tähendab seda, et nad ei kohtle meid enam kui kutsikaid.
Simba, tule tagasi. See võib ohtlik olla.
Ohtlik?
Ma naeran ohule näkku.
Lahe!
Seda kuulsid, Nala?
Simba, tule nüüd.
Oled tõestanud, kui vapper sa oled.
Päike hakkab loojuma, ja ma ei kavatse siin istuda ja...
No vaadake seda.
Me ei osanud täna külalisi oodata.
Kas te kaks kutsikat
sooviksite õhtusöögile jääda?
Jah, jääge õhtusöögile.
Sest te näete välja just nagu südaöine amps!
-Kas annaksid mulle veidi ruumi? -Ma aitan ju.
Me oleme sellest varem ka rääkinud.
Mina lähenen üksi.
Mina tõmban tähelepanu endale, et kõik saaks nad sisse piirata.
Olgu, hüva. Vabandust.
Ära vabanda. Lihtsalt tee seda.
Vaat see on alles eine, mida olen kogu oma elu oodanud.
Milline ootamatu maiuspala, kuninga poega nahka pista.
Oota nüüd, kuninga? Nagu tead-küll-kelle?
Kes valitseb tead-küll-kus?
Mufasa ei valitse minu üle!
Sa ei tohi mulle midagi teha!
Sest mina olen tulevane kuningas!
Ta tahab mind käsutada.
Ta isa jõud tõstab sisimas pead.
Huvitav küll...
kuidas kogu see vaprus maitsta võiks.
Lase neil minna, Shenzi!
Nad tegid kohutava vea!
Aga kui sa seda teed, siis alustad sa sõda Mufasaga!
Hüäänid ja lõvid on aegade algusest saati sõdinud.
Aga Mufasa suguvõsa leiab siin otsa!
Põgenege!
Ärge laske neil põgeneda!
Tule!
Kas te kuulsite seda?
Tulevane kuningas!
Ärge mulle viga tehke.
Tee seda uuesti!
Kui sa veel kunagi mu poega ähvardad...
Ei, Mufasa. Ei iial.
Mitte kunagi enam.
Sind on hoiatatud, Shenzi.
Minu arust olid sa väga vapper.
Zasu?
Vii Nala tagasi Kuningakalju juurde.
Jah, isand.
Ärge olge tema vastu liiga karm, isand.
Ma mäletan üht jonnakat kutsikat,
kes sattus pidevalt hätta.
Ja ta sai üsna tähtsale positsioonile, kas pole, isand?
Ma pean oma pojale õppetunni andma.
Nala, tule nüüd.
Simba?
Sa eirasid meelega mu käsku.
Ma tean.
Sa oleksid võinud surma saada.
Ja mis veel hullem, sa seadsid ka Nala ohtu.
Kas sa mõistad, mis siin kaalul on?
Sa panid meie karja tuleviku ohtu.
Ma tahtsin vaid sulle näidata, et ma suudan seda.
Et ma suudan sinu moodi vapper olla.
Ma olen vapper vaid siis, kui pean olema, kui mul pole muud valikut.
Aga sina ei karda ju midagi.
Täna kartsin.
Kartsid või?
Jah. Mõtlesin, et võin su kaotada.
Isegi kuningatel on vahel hirm, mis?
Rohkem, kui sa teadagi võiksid.
-Aga tead mida? -Mida?
Need hüäänid kartsid veelgi rohkem.
Sellepärast, et keegi ei tule su isaga jamama.
Tule siia.
Isa?
-Me oleme semud, eks? -Jah.
Ja me jääme alatiseks kokku,
eks?
Simba, las ma räägin sulle midagi, mida mu isa mulle ütles.
Vaata neid tähti.
Mineviku suured kuningad
vaatavad nende tähtede pealt alla meie poole.
-Päriselt või? -Jah.
Nii et kui sa end vahel üksikuna tunned,
siis pea meeles, et need kuningad
on alati seal üleval, et sulle teed näidata.
Ja mina samuti.
Aga ma ei näe neid, isa.
Vaata hoolega, poeg.
Vaata hoolega.
Mufasa on tugev.
Kohe palju tugevam kui meie.
-Palun anna mulle ruumi. -Mida?
Võid siin koopas ükskõik kus lamada.
-Kuhu sa tahad, et ma...? -Ma tahan veidi üksi olla.
-Olgu? -Olgu.
Ega ma sind maha ei tee. Sa olid tore.
Aga tema on...
Nüüd ma tean, et sa teed seda meelega.
Väga vapper ka. Karm, hea energiaga.
-Nüüd hõõrud lihtsalt nina alla. -Hea hoiak.
Järgmine kord, kui ma Mufasat näen,
siis annan talle õppetunni, mida ta iial ei unusta.
Noh, sul veab! Ta on otse su selja taga.
Mufasa?
See pole kuningas.
Te narrid olete kogu oma maalapi elusatest asjadest puhastanud.
Aga mina saadan kaks pisikest kutsikat siia,
ning nad tulevad elusalt tagasi.
Ju me peame siis sinu ära sööma.
Miks süüa vaid üks kord,
kui võiksite kogu ülejäänud elu pidusööki nautida?
Mida oleks sul ometi meile pakkuda?
Paika, kus võite oma kõhud täis pugida.
Kus kõik, mida valgus puudutab, on teile tapmiseks mõeldud.
Kuningriik pole sinu, et saaksid seda kinkida.
Need jahimaad on kuninga valve all.
Seepärast me tapamegi ta ära.
Mufasa on alati jahtimist
liigselt piiranud.
Kui mina kuningaks saan,
võivad võimsad võtta kõike, mida tahavad.
Sest hüääni kõht ei saa iial täis.
Mufasa on liiga võimas, et talle vastu hakata.
Mufasa on mullune lumi
Üks aegunud, totter režiim
Ta vigadest tärganud huvi
On muutuseid vaja siin
On muutumas lõvide ajad
Hüäänide tulevik ka
Mu pilk rohkem selgust ei vaja
Sedagi meeles pea sa
Olge valmis te ajaloo pöördeks
Jah, valmis - käib revolutsioon!
Planeering perfektne
Ning teostus efektne
Pikk vandenõu kääris, ent tiitlit ma vääriks!
Ma pea olen troonil
Ning üldse ei hooli
Ma kellestki, keda ma söön
Jah, mu hambad on paljad, kas näed
Küll sa näed
-Küll sa näed -Küll sa näed
Küll sa näed Küll sa näed
-Küll sa näed -Küll sa näed
Küll sa näed Küll sa näed
Oh, me hambad on paljad ja hääd
Küll sa näed
Mu isa oli mu peale üsna pahane.
Sellepärast me olemegi siin, Simba.
Ma tean, kuidas sa saaksid selle talle korvata.
Kink, mis paneb ta unustama, et see iial juhtus.
Aga ta on ju kuningas. Mida saaksin mina talle anda?
Oma möirge.
Minu möirge?
Jah!
Kas kuulsid?
Kõik lõvid tulevad siia mäekurusse oma möiret leidma.
Kõik lõvid?
Isegi minu isa?
Isegi Mufasa tuli siia, kui ta sinuvanune oli.
Keeldus lahkumast,
kuni ta möiret oli teisele poole kuulda.
Kuni sinnani välja?
Siis tead, et oled selle leidnud.
Veidikese harjutamisega
ei kutsuta sind enam iial kutsikaks.
Vaata seda.
Küll sa pihta saad, Simba.
See võtab vaid veidi aega.
Tulen sind hiljem vaatama.
Isa on siis nii uhke, kas pole?
See on kink, mida ta iial ei unusta.
Mufasa! Kähku!
Kurus joostakse kiini!
Simba on seal all!
Simba?
Ma otsin ta üles.
Zasu!
Hoia kinni! Abi on tulekul!
Seal ta ongi! Selle puu küljes!
Ma tulen, Simba! Pea vastu!
Ma aitan neid, Zasu! Sa kutsu kari kohale!
Mine!
Isa!
Simba!
Tule minu juurde, poeg.
Hüppa!
Isa!
Scar!
Aita mind.
Elagu kuningas!
Ei!
Isa?
Ole nüüd, ärka üles.
Appi! Aidake, keegi!
Simba!
Mida sa teinud oled?
Loomad jooksid kiini.
Ta üritas mind tappa.
See oli õnnetus.
-Ma ei tahtnud, et... -Muidugi sa ei tahtnud.
Keegi ei taha iial, et niimoodi läheks.
Aga kuningas on surnud,
ja kui poleks sind,
siis oleks ta endiselt elus.
Su isa lootis sinust nii palju,
andis sulle nii palju võimalusi.
Ja niimoodi tasud sa siis talle.
Ma ei teadnud.
Mida su ema küll mõtleb?
Poeg, kes põhjustab oma isa surma.
Poiss, kes tapab kuninga.
Mida ma küll teen?
Põgene.
Jookse ära, Simba.
Jookse ära, ja ära tule iial tagasi!
Tapke ta.
Minge alla ja vaadake, et ta surnud on.
Päriselt või?
Vabandust.
-See on nüüd hea vahemaa. -Olgu.
Ükski väike kutsikas ei jää siit kukkudes ellu.
Kuule, me ütleme talle,
et läksime sinna alla ja sõime ta ära.
Suurepärane, sest mul on hundiisu.
Me ei hakka teda sööma.
Simba on surnud.
See on kõik, mida ta teadma peab.
Mulle sobib.
Mufasa surm on kohutav tragöödia.
Parim juht, kes sel karjal iial olnud on.
Venda kaotada...
selline sügav, isiklik kaotus.
Ja väike Simba, kelle elu oli vaevu alanud.
Kutsikas, kelle veres peitus meie tulevik.
Seda kõike on peaaegu liiga palju, et seda taluda.
Soovin vaid, et oleksin õigel ajal kurusse jõudnud...
et oleksin seal olnud, et neid ära päästa.
Ja niimoodi, raske südamega,
pean ma ise troonile asuma.
Mufasat ja Simbat pole enam,
mis tähendab, et mina olen kuningas.
Aga ma pean tunnistama,
et ei suuda seda koormat üksi kanda.
Ja ma vajan abi,
et karja turvalisust tagada.
Nala, püsi mu lähedal.
Ja niimoodi, selle tragöödia tuhast,
tervitame me uue ajastu koitu.
Suurepärane
ja hiilgav tulevik!
Oh, heldust.
Mööda panin!
Küll ma ühel päeval ühe neist raisakotkastest kätte saan.
Küll ma ühe kätte saan!
Ei tea, miks see sulle nii tähtis on.
Mul on tunne, et ma tunneksin end siis paremini.
Oi ei. See on väike lõvi!
-See pole lõvi. -No mine vaata siis ise.
-Mis see siis on? -See pole lõvi, see on karvane lind!
Näeb välja nagu lõvi!
See pole lõvi. Las ma vaatan lähemalt. Vabandust.
Vaatame, millega meil siin tegu on.
See on lõvi!
-Põgene elu eest, Pumba! -Oota! Kuule, Timon.
Oota, Timon! See on väike lõvi!
See kasvab suuremaks.
Kas me võime ta palun endale jätta?
Ma luban, et käin temaga iga päev jalutamas!
Kui ta väikese häda teeb, siis koristan ära.
Sinust saab tema väike häda!
Ta pistab sinu nahka, ja kasutab mind siis hambaorgina.
Aga ühel päeval, kui ta suureks ja tugevaks saab, on ta meie poolel.
Mul on mõte. Mis siis, kui ta on meie poolel?
Kuula mind ära!
Üks metsik lõvi, kes meid kaitseks, polegi kõige hullem mõte.
Kas me võime ta siis endale jätta?
Aga muidugi võime!
Issand, kes siin kogu opi ajuks on?
Tal nimeks saab Fred!
Kes te olete?
-Meie päästsime su elu. -Jah.
Riskisime kõigega. Võitlesime tigedate raisakotkastega.
Tervete hordidega. Karjadega.
Ma olen Pumba.
-See on Timon. -Kas ma ütlesin, et me päästsime su elu?
Vahet pole.
Kas pole troostitu? Vahet pole?
Nagu mul poleks veel piisavalt muresid.
Ja nüüd on tema mured minu mured?
Aga me saame teda aidata. Oleme võimelised teda aitama.
Kuidas sul siis läheb, võimalikult väheste sõnadega?
Ma tegin midagi kohutavat.
Ma ei taha sellest rääkida.
Kuule, me oleme kõik vigu teinud.
Aga me saame ju kuidagi aidata, eks?
Ei, kui te just minevikku muuta ei suuda.
Noh, see on palju palutud...
-See on raske. See on suur palve. -...kui ma nüüd aus olen.
Minevikku muuta? See on juba juhtunud.
Jah, nii et sa ei saa seda muuta.
Aga tead, mida sa suudad muuta?
Tulevikku. See on meie eriala.
Nagu meie värk.
Kuidas sa saad midagi muuta, mida pole juhtunud?
Et tulevikku muuta, pead oma mineviku maha jätma.
Kohe kaugele maha.
Kuule, põnn. Halbu asju juhtub, ja sinna ei saa midagi parata, eks?
Õige.
Vale! Kui maailm sulle selja pöörab,
pöörad sina maailmale selja!
Tegele vaid sellega, mis ees ootab!
Ja muuda see "mis" hoopis "mis siis-iks".
Mind ei õpetatud nii.
Äkki vajad sa siis uut õppetundi.
Korda minu järel, põnn. Hakuna matata.
-Mida? -Hakuna matata.
Hakuna matata.
Enamik reageerivad rohkem, kui me seda esimest korda...
-Noh, igatahes. Hakuna matata. -Mõned hakkavad kohe plaksutama.
See tähendab "ei mingit muret". Üks ja...
Mina loendan siin.
-Mina tahan loendada! -Aga loendame koos?
-See on hea mõte. -Olgu.
Üks ja kaks ja...
Hakuna matata
Oh, mis hea eluviis
Hakuna matata
Ei tundu see kapriis
Las kaovad mured, kui su eluteel kriis
Siis jääd paineist priiks
Nii alati
Hakuna matata
-Hakuna matata? -Jah, see on meie moto.
-Misasi on moto? -Ei midagi. Mis moto sul on?
-Kena. -Põmaki!
Need kaks sõna lahendavad kõik su mured.
Jah. Võta näiteks Pumba siin.
Nooh, kui ta oli alles noor!
Kui ma olin alles noor!
-Kuidas tunne on? -See on emotsionaalne lugu.
Ta avastas - hais on tal enam kui võik
Ta sõi, mida sõi - ümbrus tühjaks jäi kõik!
Olen haavatav hing, kuigi nahk paks mul ning
Kõigil sõpradel jäi vastutuult teha ring
Mina olin alati kohal ja panen seda pahaks.
-Kuid oh mis laim! -Tal haigeks jäi vaim
Tumbaks tahtsin ma vaid!
Sa oled niigi üks Tumba.
Igal elutee keerul
Lasin mõnusa peeru
Kas sa ei takistagi mind?
Ei kavatsegi, see on vastik!
Hakuna matata
Oh, mis hea eluviis
Hakuna matata
Ei tundu kapriis
Las kaovad mured, kui su eluteel kriis
Jaa, laula, poisu!
Siis jääd paineist priiks
Nii alati
Hakuna matata
Tere tulemast meie tagasihoidlikku koju.
Te elate siin?
Me elame seal, kus tahame.
Me teeme seda, mida tahame.
See on imekaunis.
Jah, see on väga kena, kas pole?
Kõik, see on Simba.
See, mu sõber, on lõvi.
Aga toit? Kuidas te kavatsete seda asjandust toita?
Jah, mul on nälg. Võiksin terve sebra nahka pista!
Hakkabki pihta.
Ei, ei, põnn, meil on sebrad otsas.
Antiloope on?
-Oi ei. -Ei, kuule, põnn...
Kui sa tahad meie keskel elada, siis pead meie moodi sööma.
Ja mis kõige tähtsam, meid mitte ära sööma!
See paistab hea paigana ninaesise otsimiseks.
-Jaa! -Täiuslik!
Astuge eest, semud!
Mis see veel on?
Liiga nätske.
See on veidi pähkline!
Vaat see on juba umami.
-Limane, aga rahuldust pakkuv. -Ekstra krõmpsuv.
-Need on kohalikud. -Jah. On või?
Need on sealtsamast.
Ma ütlen sulle, põnn, on see vast alles elu.
Ei mingeid reegleid.
Ei mingit vastutust.
Väikesed kreemised asjad. Kohe armastan neid!
-Need on head. Kõige paremad. -Ma armastan neid.
-Kas saaksin pea endale? -Noh, põnn?
Heakene küll.
Hakuna matata.
Limane...
aga rahuldust pakkuv!
-Just nimelt! -Me ei valetanud!
Ma leidsin munakoti!
Hakuna matata Hakuna matata
Las kaovad mured, kui su eluteel kriis
Siis jääd paineist priiks
Nii alati
-Hakuna matata -Hakuna matata, hakuna matata
-Hakuna matata, jaa -Hakuna matata, hakuna matata
-Hakuna matata -Hakuna matata, hakuna matata
Hakuna matata Hakuna matata
-Las kaovad mured -Hakuna matata
-Kui su eluteel kriis -Hakuna matata, hakuna matata
Hakuna
Siis jääd paineist priiks
Nii alati
Hakuna matata
Veel üks kord.
-Ei, saime vist hakkama. Jah. -See on meil käpas.
-Aga me hakkame alles soojaks saama. -Ei, las tahavad kordust.
Jah, sa oled 200 kilo suuremaks kasvanud sellest ajast, kui alustasime.
Aga mina näen täpselt sama välja.
Las kaovad mured
-Kas käsid juba tal lõpetada? -Ise sa nõudsid, et me laulaksime.
-Mina nõudsin? Ise sa hakkasid laulma! -Noh, see on meie tunnuslaul...
-me ei tohiks seda kõigiga jagada. -Vaadake seda päikeseloojangut.
Aga see on meie tunnuslaul, seega peame ju.
Kuule, käsi tal lihtsalt lõpetada.
Las kaovad mured
Nüüd ta rifib, Pumba. Täielik õudusunenägu.
See muutub üha paremaks.
Nala.
Tule.
Istu meiega.
Zasu, kus sa olnud oled?
Mul on kahju, Nala. Tulin niipea, kui sain.
Hommikune raport, Zasu.
Teie Majesteet, Kuningriiki ähvardab oht.
Hüäänid peletavad viimast karja eemale.
Lind on tagasi!
Võtke ta kinni!
Ära enam siia tule, kui sa ei taha kõhutäieks saada!
Me peame midagi tegema, Sarabi. Me peame võitlema!
Nala. Scar on kuningas.
Aga sina oled meie kuninganna!
Me peaksime lahkuma, enne kui on liiga hilja.
Me peame kokku hoidma ja Kuningriiki kaitsma.
See on meie kodu. Me ei tohi seda iial hüljata.
See pole see kodu, mida mina mäletan.
Küll meie aeg ka tuleb, Nala.
Ole kannatlik.
Sarabi.
Kuningas soovib sind näha.
Ära mine.
Ma ei karda teda.
Äkki ühined minuga, Sarabi?
Siin jätkub kõigile.
Sa pead liiga palju jahti, Scar.
Ma olen lihtsalt tapmist täiustanud.
Oma armee abiga.
Sa tapad kõik ära.
Kas sa ei näe? Keegi ei suuda mulle vastu astuda.
Me saame ometi võtta kõike, mida tahame.
Meie?
Ammu aega tagasi eelistasid sa mulle Mufasat.
Aga nüüd valitseb uus kuningas.
Nii et ära ole nii isekas.
Sina oled isekas.
Teised lõvid austavad sind.
Seni, kuni sa vastu paned, tõukavad nad mind eemale.
Asu oma kohale minu kõrval, ja me naudime pidusööki koos.
Minust ei saa iial su kuningannat!
Siis nüüdsest peale
söövad lõvid pärast hüääne.
Ja nood ei jäta eriti palju järele.
Mida sa enda arust teed, noor daam?
Mine ära, Zasu.
Ma lähen abi otsima.
Ma ei lähe kohe kindlasti ära.
Ma vandusin, et kaitsen sind, ja pean nõudma, et lähed tagasi voodisse.
Ma ei vaja enam kaitsmist.
Scar! Kui tore sind näha.
Vabandust, et niimoodi ootamatult ilmusin.
Kas ma olen sulle rääkinud oma vennast, kes pidas end rähniks?
Nala...
Ma saan su kätte!
Ma saan su kätte! Käes!
Simba! See oled sina!
Sa seda nägid? See liblikas oli sealsamas!
Sain ta peaaegu kätte.
Ma mõtlesin, et oled lõvi. Tead küll, see teistmoodi lõvi.
Tead küll, päris lõvi?
Mitte et sa poleks päris lõvi. Aga tead ju, selline, kes sööb...
Ma hakkan astuma.
Kuule, kuhu sa lähed?
Tahad nosimist otsida?
Mis tal veel viga on?
Simba...
Kuidas ma saaks seda öelda?
-Ta on saak. -Jah.
Ja ta ei taha kunagi lihasööjaga koos möllata.
Ei. Teie kaks ei hakka iial koos möllama.
Miks mitte?
Vaata, looduses valitseb habras tasakaal.
Jah. Eluring. Ma tean seda.
-Ei. -Ei, ei. Ma ei tea,
-kust sa selle "ringi" võtad. -Ei, jah.
-Pole mingit elu ringi. Üldsegi mitte. -Ei, see pole mingi ring.
-See on just vastupidi. -Jah.
-See on joon. -Jah.
See on mõttetu ükskõiksuse joon.
Ja me kõik jookseme lihtsalt joone lõpu poole.
Ja ühel päeval jõuame me lõppu, ning siis ongi kõik.
-Ongi kõik. -Joon läbi.
-Mitte midagi. -Tühi koht.
Ja sa võid nagu
oma rida ajada ja enda eest hoolitseda,
sest sinu joon ei mõjuta kellegi teise joont.
Sa oled elus ja siis enam ei ole. Nagu see sell.
Kindel, et see pole ring?
Et me pole kõik seotud?
Ring tähendaks, et oleme kõik nii.
See tähendaks, et minu teod mõjutavad teda,
-mõjutavad seda asja ja toda asja. -Jah. Ei. See ei käi nii.
Mis muudaks vaid selle tegemise, mida meie tahame, mitte eriti lahedaks.
Las ma ütlen sulle lihtsalt.
-Elu on mõttetu. -Jah.
Seepärast peadki vaid enda eest väljas olema.
Seepärast teedki nii, nagu õigeks pead, Simba.
Jah, Simba, esimest korda
usaldame me sind, et sa meile täna plaani teeksid.
See on tähtis. Mõtle kõigele, mida sulle õpetatud on.
Mida sina teha tahad?
Kohe mitte midagi!
Just nimelt! Ta saab pihta!
Peavõit!
Eest ära! Kobige jalust!
-Krõmpsuv! -Oo jaa! Söögiaeg!
Halloo!
Kena, Simba.
Tänud. See on vist termiitidest.
Või ritsikatest.
Ja teie ei mõista, miks ma eelistan maa all magada.
Kuule, Timon.
Vaatad sa vahel sinna üles ja mõtiskled, et mis need säravad täpid küll on?
Pumba. Ma ei mõtiskle. Ma tean.
Tõesti? Mis need on?
Need on jaanimardikad.
Jaanimardikad, mis jäid selle suure sinimusta asja külge kinni.
See kõlab vist loogiliselt.
Ma mõtlesin alati, et need on gaasikerad, mis miljardite kilomeetrite taga põlevad.
Pumba, miks sul kõik alati gaasi puudutab?
Ma tean.
-Mida sina arvad, Simba? -Jah.
Ma ei tea.
Aga keegi ütles mulle kord,
et kõik mineviku suured kuningad on seal üleval,
ja nad valvavad meie üle.
See on alles! See on täitsa pöörane!
See on täitsa pöörane!
Kuninglikust soost surnud tüübid valvavad meie üle.
Noh, loodan, et nad taevast alla ei kuku!
Hoidke kinni, Teie Majesteet! Ärge lahti laske!
Oleks see vast alles puder.
-On vast! -Simba, mõtle nüüd veidi.
Miks peaks hulk kuningaid meie üle valvama?
-Me oleme väljaheidetud. -Kuninglikud tüügassead!
-Ma ei või! -No ma kohe tõesti ei või!
-Ma ei või. -Ei, sina võid. Mina ei või.
Jah.
See on rumalus.
Ma lähen otsin nosimist või midagi.
-Mida sa talle ütlesid? -Ma ei tea.
Kui sa seda ütlesid, siis ma mõtlesin: "See ei lõpe hästi."
-Sa hakkad kohe naerma. -Ise sa naersid ka.
Ei naernud. Ma ei naeraks iial.
Keerasin asja tuksi.
Simba.
Simba on elus!
Võimsas džunglis, jah võimsas džunglis
On lõvil uneaeg
Võimsas džunglis, jah võimsas džunglis
On lõvil uneaeg
Vaikses külas, seal vaikses külas
On lõvil uneaeg
Vaikses külas, seal vaikses külas
On lõvil uneaeg
Pumba!
Põgene elu eest!
Jookse, Pumba!
Timon, aita!
Pumba!
Pumba?
Ma saan surma!
Ma tulen, Pumba! Pea vastu!
Eest ära!
Ei!
Oi ei!
Ei!
Nala?
Simba?
Oled see tõesti sina?
Jah.
See olen mina, Simba!
-Nala, mida sa teed? Heldeke... -Ei suuda seda uskuda.
No vaata nüüd end!
Pumba.
Sind ei pandagi vist nahka.
Kus sa olnud oled?
Ma mõtlesin, et sa oled surnud!
Sa mõtlesid, et tema on surnud. Ma mõtlesin, et mina olen surnud!
Mõtlesin, et sa sööd mu ära.
Kui lõbus!
Vabandust. Enne kui edasi liigume, kuidas te üksteist tunnete?
Timon, Pumba...
see on mu parim sõber, Nala.
Parim sõber? See teeb kohe haiget.
Nala, sulle hakkab siin meeldima.
See paik on imeline. Siin leidub kõike, mida iial tahta oskaksid!
Simba, me peame ära minema.
Scar võttis koos hüäänidega kõik üle.
Sa pead kuningaks hakkama.
Kuningas? Simba?
Me põlvitame su ees truude teenijatena.
Pumba, rahune. Ta eksib.
-Preili, sa ajasid lõvid sassi. -Kena.
Sind taas näha, sa ei tea, kui tähtis see kõigi jaoks on.
Kui tähtis see minu jaoks on.
Sa pead koju tulema.
See ongi mu kodu.
Palun jää siia.
See paik on imeline.
Tean, et see hakkab sulle meeldima.
Ma ei saa.
Ole nüüd!
Las ma näitan sulle vähemalt ümbrust.
Kuhu sa lähed?
Simba, see on nii imeilus.
Kas taipad, mis toimub?
Ei taipa. Mis siis?
Ja nemad ise ei tea
Kes "nad"?
Et õhus arm ning karm see asi näib
Meist kolmest kaks saab pea!
Oh, sain aru.
Õrn videvikuembus
Jah.
Ja võluv lembekeel
Jah, see keel.
See mõttetu romanss siit puudus veel -
nüüd katastroof on teel!
Arm on õhus õhtu eel
Öö hingerahu toob
On maailm nüüd kui hell harmoonia
Nii seatud kord on lood!
Nii palju näib mul öelda,
Kuid veel ei paindu keel: mu minevikku teaks ta
Võimatu!
Siis muutuks ehk ta meel?
Ta justkui miskit varjab,
kuid mis mul üle jääb
Ei sarja ma, kesk karja ma
Tas kuningat vaid näen!
Arm on õhus õhtu eel
Öö hingerahu toob
On maailm nüüd kui hell harmoonia
Nii seatud kord on lood!
Arm on õhus õhtu eel
Kord hoobilt mõistad sa:
Ebakindlus ei öös saa troonima
Arm on seal, kus saab!
Ja kui ta peaks nüüd armuma
Juba aiman ma
Et meie sõprus nüüd muutub ajalooks
Me jääme üksinda
Ma ju ütlesin. Kas siin pole mitte tore?
Ehk võiks see igavesti nii olla.
See on imeline.
Aga ma ei saa ühest asjast aru.
Kui sa oled kogu selle aja elus olnud,
siis miks sa koju ei tulnud?
Meil oli sind tõsiselt vaja.
Nendega on kõik korras, eks?
Keegi ei vaja mind.
Sa oled kuningas.
Nala, Scar on kuningas.
Simba, ta on Kuningriigi hävitanud.
Pole ei toitu ega vett...
Ma ei saa sinna midagi parata.
Aga su ema?
See on sinu kohustus.
Sa pead Scarile väljakutse esitama.
Ma ei saa tagasi minna. Mitte kunagi.
Miks?
Sellepärast, mis kurus juhtus?
Scar ütles meile, et...
Sa ei saaks aru.
See kõik ei loe. Selge?
Hakuna matata.
Mida?
Miski, mida ma siin olles õppisin.
Vaata, vahel juhtub halbu asju, ja sa ei saa sinna midagi parata.
Nii et milleks siis muretseda.
Milleks muretseda?
Mis sinuga juhtunud on?
Sa pole see Simba, keda mina mäletan.
Ja ei saagi iial olema. Oled rahul?
Ei, ma olen pettunud.
Tead, sa hakkad nüüd mu isa moodi kõlama.
Tore. Hea, et ükski meist nii kõlab.
Sul pole aimugi, mida ma üle olen elanud!
Ma tulin siia abi otsima.
See oli vist viga.
Jumalaga, Simba.
"Pettunud"?
Ta tahab, et ma koju läheksin?
Ma olengi juba kodus.
"Parim sõber"?
Ma ei vaja parimaid sõpru. Ma ei vaja kedagi.
Pole iial vajanud.
Mine ära.
Äraminek ei anna küsimusele vastust.
Mis küsimusele? Kes sa oled?
Ma tean täpselt, kes ma olen.
Küsimus on selles, et kes sina oled?
Ma olen mitte keegi. Nii et jäta mind rahule. Eks?
Igaüks on keegi. Isegi mitte keegi.
Sa oled vist segaduses.
Mina olen segaduses?
Sina ei teagi, kes sa oled.
Ja sina siis tead?
Ma hoidsin Mufasa poega.
Sa teadsid mu isa?
Parandus.
Ma tean su isa.
Ta suri tükk aega tagasi.
Ta on elus!
Ja ma võin su tema juurde viia.
Järgne mulle. Ma näitan sulle!
Kuule, kuule!
Kui sa suudad sammu pidada!
Oota!
Tule minu järel!
Kähku! Tule juba!
Kuule! Pea hoogu!
Sa tee parem kiiremini.
Oota nüüd. Ma tulen.
Tule.
Su isa ootab.
Kas sa näed teda?
Ma ei näe midagi.
Vaata lähemalt.
Kas näed?
Ta elab sinus edasi.
Simba.
Isa?
Simba.
Sa pead asuma oma kohale eluringis.
Ma ei saa.
Sa ei tohi unustada, kes sa oled.
Ainus tõeline kuningas.
Mul on kahju.
Ma ei oska sinu moodi olla.
Kuningana olin ma ühe asja üle kõige uhkem.
Et sina olid mu poeg.
See oli kaua aega tagasi.
Ei, Simba. See kestab igavesti.
Palun.
Ära jäta mind jälle maha.
Ma pole sind iial maha jätnud.
Ja ei tee seda kunagi.
Pea meeles seda, kes sa oled.
Meenuta.
Ja nii küsin ma uuesti.
Kes sa oled?
Ma olen Simba.
Mufasa poeg.
Jaa Hing
Näe, on taevas valla
Jaa
Hing
Kas sa kutset kuuled?
Jaa
Simba?
Tule nüüd! Mida sa veel passid?
Lähme koju!
Hing
Näe, on taevas valla-valla
Jaa
Sul saatus kätte näidand tee
Võitlus on ees
Sea sammud maale kaugele
Ja leia vägi enda sees
Ma ei tahtnud sind uskuda.
Mida sa siis ette võtad?
Mu isa käskis kord mul kaitsta kõike, mida valgus puudutab.
Kui mina selle nimel ei võitle, kes siis veel?
Mina.
See saab ohtlik olema.
Ohtlik?
Ma naeran ohule näkku.
Ei saa olla!
Tere, Zasu.
Teie Majesteet.
Tere tulemast koju.
-Oleme kohal! -Rahunege kõik maha. Me oleme kohal.
Abijõud on saabunud!
Mida teie siin teete?
-Me polnud mures. -Ei, ei olnud mures.
-Sest me ei muretse. -Ei. Hakuna matata.
-Me tundsime huvi, sest... -Sest, tead küll...
Sa oled meie sõber.
Aga mõttetu ükskõiksuse joon?
Noh, me siin mõtlesime...
-et see ehk lookleb veidike. -See on hea argument.
Noh, Simba, ma tunnistan rõõmuga, kui Pumba eksib...
-Ja see on üks sellistest kordadest. -Mida? See polnud minu ütlus.
Sina rääkisid mulle joonest.
Pidage nüüd hoogu.
Selle paiga nimel sa võitledki või?
Jah, Timon. See on mu kodu.
Kas see on selle hirmsa kalju taga?
No see nõuab alles kõpitsemist.
Mulle meeldib see, mida siin teinud oled, kuigi korjuseid on veidi liiast.
Kuule, vaata. Lind.
Timon, Pumba, see on Zasu.
Oi! See on lunn.
Kui võluv.
Simba, me seisame sinuga kuni lõpuni.
Me oleme sinu teenistuses, mu isand.
Minu järel.
Kõik kohad hüääne täis.
Loodan, et see on kiire surm. Mitte eriti palju närimist.
Kuidas sa kavatsed ilastavatest valvuritest mööda saada?
Elusa sööda abil.
See on hea mõte.
Need sellid ei ütle iial värskest lihast ära.
Nii et me peame vaid leidma midagi, mis on suur,
priske ja mahlane.
Nagu näiteks gnuu?
Miks kõik mulle otsa vaatavad?
Suurima uhkuse ja heameelega
esitleme me teile...
teie õhtusööki.
Olge meie külaliseks
See toimib, Pumba!
Mu vana sõber.
Sarabi, miks sa end nii piinad?
Sa pead vaid mu kuningannaks hakkama.
Sa kannatad mille nimel täpselt?
Mälestus elust, mida kord teadsid?
Kuningas, keda kord armastasid?
Ma üritasin sind mõistma panna, milline tõeline kuningas olla võib.
Scar, tõelise kuninga vägi peitub tema kaastundevõimes.
Ma olen kümme korda parem kuningas kui Mufasa!
Sa oled Mufasaga võrreldes tühi koht!
Mufasa?
See pole võimalik.
Hoia mu emast eemale!
Simba.
Sa oled elus?
Kuidas see võimalik on?
Ma olen siin, ema.
Ma olen kodus.
Simba...
Mul on nii hea meel sind näha.
Elusana.
Ütle üks hea põhjus, miks ma ei peaks sind lõhki rebima?
Võin anda sulle rohkem kui ühe.
Vaata...
nemad peavad mind kuningaks.
Noh, meie ei pea!
Sinu valitsusaeg on läbi, Scar.
Simba on õiguspärane kuningas.
Kui tahad temani pääseda, pead läbi meie minema.
Kas te olete minuga, lõvid?
Valik on sinu, Scar. Loobu troonist või võitle.
Kas see kõik peab vägivallaga lõppema?
Ma ei tahaks pereliikme surma eest vastutada.
Tunda häbi, teades,
et võtsin kellegi elu, keda armastan.
Ma olen kõik selle seljataha jätnud.
Aga kas nemad on selle seljataha jätnud?
Kas su ustavad alamad teavad, mida sa teinud oled?
Millest ta räägib?
Nii et sa pole neile oma väikest saladust avaldanud?
Noh, Simba...
nüüd on sul võimalus üles tunnistada.
Räägi neile, kes Mufasa surma eest vastutav on.
See olin mina.
See pole tõsi.
Ütle, et see pole tõsi.
See on tõsi. Mul on kahju.
Ta tunnistab seda.
Mõrtsukas!
Ei. See oli õnnetus.
Kui sind poleks, oleks kuningas veel elus.
See on sinu süü, et ta surnud on! Kas sa eitad seda?
Ma pole mõrtsukas.
Me peaksime uskuma poega, kes tapab oma isa?
Me peaksime uskuma poega, kes tapab kuninga?
Poega, kes hülgab oma ema?
Ei. Ma...
Sa oled mida? Ütle välja! Kas sa oled kuningas?
Ei. Ei, ma olen...
-Kas sa oled kuningas? -Ei, ma...
-Sa oled mida? Ütle välja! -Ma...
Ma olen mitte keegi.
Kummarda siis oma kuninga ees!
Simba!
See näeb tuttav välja.
Kus ma seda varem näinud olen?
Jah, nüüd tuleb meelde.
Mufasa nägi ka nii välja, enne oma surma.
Ma vaatasin alla...
nägin hirmu ta silmis.
Ja siin on minu väike saladus.
Mina tapsin Mufasa.
Ei!
Mu isa!
Sinu oma vend!
Kuidas sa võisid?
Esiteks tapab ta Mufasa,
ja nüüd tahab ka mind tappa!
Sina tapsid ta!
Räägi neile tõtt!
Ärge uskuge tema valesid!
Scar...
sa ütlesid meile, et sa ei jõudnud õigel ajal kohale.
See on tõsi!
Aga kuidas sa said siis näha pilku Mufasa silmis?
Mõrtsukas!
Tapke nad kõik!
Lõvid, rünnakule!
Simba!
-Pumba, me raputasime nad vist maha. -See oli hirmus.
Kas sa kuuled vaikset urinat?
Paistab, et me sööme õhtusöögiks seapraadi.
Priske ja trullakas.
Trullakas?
Kas ta kutsus mind just trullakaks?
See kõlas täitsa nii, et ta ütles "trullakas".
Mis oleks viga, sest...
mind ei panda häbenema seda, kes ma olen!
Heldeke.
Ma võin hüäänide eest joosta,
aga ma astun alati kiusajale vastu!
-On sul nüüd parem, Pumba? -On küll.
-Said selle süsteemist välja? -Sain küll.
See on eine, mida olen kogu elu oodanud.
Mina olen ka oodanud.
Ja ma pole enam kutsikas!
Kuninga ja riigi nimel!
See on see lind!
Sain ta kätte!
Andkem minna!
Ei! Ta sai minu kätte!
Ta sai mu kätte!
Võtke see lind kinni!
Palun! Arutame seda nüüd.
Sellest ei tüdine iial!
Kõik on läbi, Scar.
Halasta nüüd. Ma anun sind.
Halasta?
Pärast sinu tegusid?
See oli hüäänide süü.
Need jälgid raipeõgijad sundisid mind seda tegema.
Ma kavatsesin nad kõik ära tappa.
Sa petsid hüäänid ära.
Just nagu minugi.
Simba...
sa ei tapaks ju ometi oma ainsat onu.
Ei, Scar.
Ma pole sinu moodi.
Simba...
sa oled tõeliselt üllas.
Ja ma heastan selle sulle.
Ütle vaid, kuidas ma end tõestada saan.
Ütle, mida sa tahad, et ma teeksin.
Jookse.
Põgene siit, Scar.
Jookse minema, ja ära tule iial tagasi.
Jah.
Aga muidugi.
Nagu soovite...
Teie Majesteet!
Sa ei võida iial, Scar!
See on minu kuningriik!
Minu saatus!
Mu sõbrad.
See võtab küll aega, aga koos loome me oma armee!
"Sõbrad", mis?
Kas sa ei kutsunud meid mitte "jälkideks raipeõgijateks"?
Jah. Et sa tahtsid meid ära tappa?
Ei.
Ei, las ma selgitan.
Ma üritasin teda petta!
Me valitseme koos!
Sa oled tõtt rääkinud vaid ühel korral, Scar.
"Hüääni kõht...
"ei saa iial täis."
Ei!
Teie Majesteet.
Ära unusta.
Paik siin kõigi jaoks
Käimas maailm ringi
Tolles rattas
Mis suur eluring
Suur eluring
LÕVIKUNINGAS
Tõlkija Age Orgusaar